**Hr. Ms. Dolfijn** (runkonumero S808) oli Alankomaiden laivaston vuonna 1960 palvelukseen otettu Dolfijn-luokan sukellusvene.

Valmistus
---------

*Pääartikkeli: Dolfijn-luokka*
Alus tilattiin Rotterdamsche Droogdok Maatschappijlta Rotterdamista, missä köli laskettiin 30. joulukuuta 1954. Alus laskettiin vesille 20. toukokuuta 1959 ja otettiin palvelukseen 16. joulukuuta 1960.

Palvelus
--------

Alus lähti 17. joulukuuta 1960 Rotterdamista koeajoihin Star Pointin edustalle sekä mitatulle mailille Anville Pointin edustalle. Alus palasi 20. joulukuuta Rotterdamiin ja siirrettiin takuuhuoltoon.

Alus lähti 4. tammikuuta 1961 Rotterdamista ja saapui 7. tammikuuta Horteniin Norjassa, mistä se jatkoi matkaansa seuraavana päivänä Oslovuonoon koeajoihin. Koeajojen päätyttyä alus palasi Horteniin, mistä se lähti 9. tammikuuta koeajoihin Skagerrakin ja Pohjanmeren alueelle. Alus saapui 13. tammikuuta Kööpenhaminaan Tanskaan, mistä se lähti 16. tammikuuta. Alus palasi Rotterdamiin 26. tammikuuta.

Välimerelle alus lähti 7. helmikuuta. Kaksi päivää myöhemmin alus oli Biskajanlahdella ja se läpäisi Gibraltarinsalmen 11. helmikuuta. Alus oli 14.-15. ja 17.-20. helmikuuta Toulonissa. Alus käväisi 23.-26. helmikuuta Ajacciossa Korsikalla, mistä se palasi Touloniin 28. helmikuuta. Alus lähti 1. maaliskuuta merelle palaten takaisin Touloniin 3. maaliskuuta. Alus lähti Toulonista merelle 6. maaliskuuta osallistuakseen merisotaharjoitukseen, mistä se palasi jälleen 9. maaliskuuta Touloniin. Aluksen koulutuspurjehdus päättyi Rotterdamiin 17. maaliskuuta.

Telakalla tehtyjen koeajoissa havaittujen vikojen korjaamisen jälkeen alus lähti 5. huhtikuuta Skotlannin rannikolle Firth of Clydeen koeajoihin yhdessä emälaiva *Hr. Ms. Mercuurin* kanssa. Alukset ankkuroivat 7. huhtikuuta Lamlashinlahteen, josta matkaa jatkettiin seuraavana päivänä Faslaneen. Alus lähti 10. huhtikuuta Faslanesta ja se vieraili 12. huhtikuuta Arrochamissa ja seuraavana päivänä Loch Ranzassa. Seuraavien viikkojen aikana alus oli alueella ankkuroituen milloin mihinkin. Koeajojen päätyttyä alus palasi Rotterdamiin 20. toukokuuta.

Alus lähti 24. tammikuuta 1962 Den Helderistä Las Palmasin, Port of Spainin ja Paramaribon kautta Alankomaiden Antilleille, missä se liittyi laivueeseensa. Alus saapui 13. helmikuuta Curacaoon ja liittyi laivueeseensa seuraavana päivänä. Alus saapui 9. maaliskuuta Cartagenaan.

Laivue, johon kuuluivat *Dolfjin* ja *Hr. Ms. Zeeleuw*, määrättiin 14. maaliskuuta Yhdysvaltain länsirannikolle. Alankomaiden laivaston TG228.0, jonka muodostivat laivue täydennettynä hävittäjillä, lähtivät Panaman kanavan kautta Hollandiaan, koska tilanne oli kärjistymässä Alankomaiden Uudessa-Guineassa. Tilanteen parannuttua alus palasi 22. marraskuuta Alankomaihin.

Alus poistettiin 1. toukokuuta 1963 palveluksesta ja siirrettiin telakalle, mistä vapauduttuaan se palautettiin palvelukseen 15. lokakuuta. Alus lähti 18. marraskuuta merelle vieraillen Portsmouthiin, Londonderryyn, Rothesayhin ja Campbeltowniin. Se palasi Den Helderiin 20. joulukuuta.

Alus lähti 22. helmikuuta 1964 Gibraltarille ja Lissaboniin, mistä se palasi 20. maaliskuuta Den Helderiin. Alus lähti 1. huhtikuuta New Londonin kautta Alankomaiden Antilleille ja saapui 11. toukokuuta Willemstadiin. Alus osallistui 13. -29. toukokuuta Long Look -harjoitukseen Kanadan ja Grönlannin välisellä merialueella. Harjoituksen päätyttyä alus vieraili New Londonin sukellusvenetukikohdassa. Alus lähti 15. kesäkuuta Willemstadista laivueen mukana Punta Delgadan ja Funchalin kautta Den Helderiin, jonne saavuttiin 2. heinäkuuta.

Alus teki 7. syyskuuta-4. lokakuuta laivueen mukana laivastovierailun Plymouthiin. Alus lähti 26. lokakuuta laivueen kanssa Den Helderistä Las Palmasiin, Santa Cruziin ja Casablancaan, mistä se palasi 10. joulukuuta kotisatamaan.

Alus lähti laivueen mukana merelle, mutta joutui 4. helmikuuta 1965 palaamaan konerikon vuoksi Den Helderiin. Alus poistettiin maaliskuussa palveluksesta ja siirrettiin telakalle, mistä se palasi palvelukseen 15. helmikuuta 1967.

Alus on romutettu 1985.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. 1 2 3 4 5 6 7 8 9 10 11  dutchsubmarines.com
2. ↑  Gardiner 1995 s. 279

*Dolfijn*-luokan sukellusveneet

|  |
| --- |
| *Hr. Ms. Dolfijn* - *Hr. Ms. Zeehond* - *Hr. Ms. Potvis* - *Hr. Ms. Tonijn* |
| Edeltäjä: Walrus-luokka – Seuraaja: Zwaardvis-luokka |